SET พรุ่งนี้ผันผวนถึงซึมตัว แนวรับ 1,500 จุด
บล.ฟิลลิป (ประเทศไทย) ชื่อว่าตลาดคงจะผันผวนเหมือนเดิม ถ้ายังไม่มีปัจจัยใหม่เข้ามา และถ้าวอลุ่มเทรดยังค่อนข้างน้อย ตลาดอาจจะซึมตัวลงได้ พร้อมให้แนวรับ 1,500 จุด ส่วนแนวต้าน 1,520 จุด 
18 พ.ค. 2558

น.ส.ธีรดา ชาญยิ่งยงค์ ผู้ช่วยผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยถึงตลาดหุ้นไทยวันนี้ (18 พ.ค.) ผันผวนในกรอบจำกัด โดยดัชนีปรับขึ้นไปไม่ถึง 1,520 จุดก็มีการย่อตัวลงมา และวอลุ่มเทรดหดหายไป แสดงให้เห็นว่าคนยังไม่มั่นใจตลาด อีกทั้งตัวเลขจีดีพีไทยไตรมาส 1 ที่สภาพัฒน์ประกาศถือว่าต่ำกว่าคาดเล็กน้อย
สำหรับตลาดวันนี้ขาดปัจจัยบวก ดังนั้นการเทรดจึงเป็นไปตามภาพรวมในระยะสั้น ส่วนพรุ่งนี้แนะนำให้ติดตามประเด็นการเมืองในเรื่องว่าจะมีการทำประชามติในเรื่องของร่างรัฐธรรมนูญหรือไม่ ด้านตลาดหุ้นอื่นในภูมิภาคเอเชียวันนี้เคลื่อนไหวทั้งในแดนบวกและลบ เช่นเดียวกับตลาดยุโรป ซึ่งช่วงนี้แนะนำให้ติดตามตัวเลขเศรษฐกิจของประเทศที่สำคัญ
แนวโน้มการลงทุนพรุ่งนี้ (19 พ.ค.) เชื่อว่าตลาดคงจะผันผวนเหมือนเดิม ถ้ายังไม่มีปัจจัยใหม่เข้ามา และถ้าวอลุ่มเทรดยังค่อนข้างน้อย ตลาดอาจจะซึมตัวลงได้ พร้อมให้แนวรับ 1,500 จุด ส่วนแนวต้าน 1,520 จุด 
 
ที่มา: สำนักข่าวอินโฟเควสท์